**ชุดความรู้**

**เรื่อง**

**การใช้โปรแกรมคอมพิวเตอร์ในการสรุปคะแนนของหมวดที่ 2.2 และหมวดที่ 4 ตามเกณฑ์วิธีการให้คะแนนสหกรณ์ดีเด่นแห่งชาติ**

**โดย**

**สำนักงานสหกรณ์จังหวัดพัทลุง**

**ชุดความรู้นี้จัดทำขึ้นตามกระบวนการจัดการความรู้**

**ในกรอบการประเมินผลการปฏิบัติงานของ**

**สำนักงานสหกรณ์จังหวัด**

**ประจำปีงบประมาณ พ.ศ. 2560**

**คำนำ**

ชุดความรู้เรื่อง การใช้โปรแกรมคอมพิวเตอร์ในการสรุปคะแนนของหมวดที่ 2.2 และหมวดที่ 4 ตามเกณฑ์วิธีการให้คะแนนการคัดเลือกสหกรณ์ดีเด่นแห่งชาติ ได้จัดทำขึ้นโดยศึกษาข้อมูลจากความรู้และประสบการณ์ในการปฏิบัติงานด้านการพัฒนาคุณภาพสหกรณ์และกลุ่มเกษตรกรสู่ดีเด่นแห่งชาติ มีการนำไปใช้ปฏิบัติงานจริงแก่เจ้าหน้าที่ส่งเสริมสหกรณ์และบุคลากรสหกรณ์ ในความรับผิดชอบของสำนักงานสหกรณ์จังหวัดพัทลุง ให้สามารถจัดเก็บข้อมูลเพื่อต้องการทราบคะแนนที่ได้รับเฉพาะหมวดดังกล่าว ได้ถูกต้องและรวดเร็ว เกิดผลดีต่อการพัฒนาคุณภาพสหกรณ์สู่ดีเด่นอย่างต่อเนื่องและยั่งยืน

ชุดความรู้นี้ จัดทำขึ้นตามกระบวนการจัดการความรู้ (Knowledge Management) ในกรอบการประเมินผลการปฏิบัติงานของสำนักงานสหกรณ์จังหวัด ประจำปีงบประมาณ พ.ศ. 2560 ผู้จัดทำหวังว่า ชุดความรู้นี้จะเป็นประโยชน์ต่อสหกรณ์ ตลอดจนเจ้าหน้าที่ส่งเสริมสหกรณ์ที่เกี่ยวข้องในการนำไปใช้เพื่อแนะนำสหกรณ์ต่อไป

อภิวัทธ์ ทองทวี

กรกฎาคม 2560

|  |  |  |
| --- | --- | --- |
| **สารบัญ** | | |
|  |  | **หน้า** |
| **คำนำ**  **สารบัญ** |  | 2  3 |
| **บทที่ 1 บทนำ**  1.1 หลักการและเหตุผล  1.2 วัตถุประสงค์  1.3 ขอบเขตของเรื่อง  **บทที่ 2 เนื้อหาของชุดความรู้**  2.1 การใช้โปรแกรมคอมพิวเตอร์ในการสรุปคะแนนของหมวดที่ 2.2 และ  หมวดที่ 4 ตามเกณฑ์วิธีการให้คะแนนการคัดเลือกสหกรณ์ดีเด่นแห่งชาติ**บทที่ 3 บทสรุป**  3.1 สรุป  3.2 ข้อเสนอแนะ  **ภาคผนวก**  วิธีการให้คะแนนการคัดเลือกสหกรณ์ดีเด่นปี 2559/2560  แบบสรุปคะแนนหมวดที่ 2.2 และหมวดที่ 4 ตามเกณฑ์วิธีการให้คะแนน  การคัดเลือกสหกรณ์ดีเด่นแห่งชาติ | | 4  4  5  6  7  7  9  9  9  10  11  27 |

**บทที่ 1**

**บทนำ**

**1.1 หลักการและเหตุผล**

กระทรวงเกษตรและสหกรณ์ มีนโยบายให้ส่วนราชการในสังกัดดำเนินการคัดเลือกเกษตรกร สถาบันเกษตรกรและสหกรณ์ ที่มีผลงานดีเด่นแต่ละสาขาอาชีพ/ประเภทที่กำหนด เป็นเกษตรกร สถาบันเกษตรกร และสหกรณ์ดีเด่นแห่งชาติ ตั้งแต่ปี พ.ศ. 2517 เป็นต้นมา เพื่อยกย่องประกาศเกียรติคุณและเผยแพร่ผลงานดีเด่นของเกษตรกร สถาบันเกษตรกรและสหกรณ์ ให้สาธารณชนทั่วไปได้รู้จักและยึดถือเป็นแบบอย่างใน แนวทางการปฏิบัติงาน อีกทั้งเป็นการเสริมสร้างให้เกิดขวัญกำลังใจในการสร้างผลงานที่เป็นประโยชน์ต่อส่วนรวมยิ่งขึ้น ซึ่งจะเกิดผลดีต่อประเทศโดยรวม ทั้งนี้ เกษตรกร สถาบันเกษตรกร และสหกรณ์ดีเด่นแห่งชาติ ที่ได้รับการคัดเลือก จะได้เข้ารับพระราชทานโล่รางวัลจากพระบาทสมเด็จพระเจ้าอยู่หัว ในงานพระราชพิธีมงคลจรดพระนังคัลแรกนาขวัญ ณ พลับพลาที่ประทับมณฑลพิธีท้องสนามหลวง ของทุกปี

กรมส่งเสริมสหกรณ์ ได้กำหนดให้จังหวัดดำเนินการคัดเลือกสหกรณ์และกลุ่มเกษตรกรที่มีผลงานดีเด่นในพื้นที่ที่รับผิดชอบอย่างน้อย 3 ประเภทการคัดเลือก ดำเนินการตามขั้นตอน หลักเกณฑ์และวิธีการคัดเลือกที่กำหนด และตามโครงการ “พัฒนาและส่งเสริมสหกรณ์/กลุ่มเกษตรกรสู่ดีเด่น” ตั้งแต่ปี พ.ศ. 2552 ถึงปัจจุบัน ได้สนับสนุนเงินรางวัลให้แก่สหกรณ์และกลุ่มเกษตรกร ที่ได้รับการคัดเลือกเป็นสหกรณ์และกลุ่มเกษตรกรดีเด่นแห่งชาติ แห่งละ 100,000 บาท (หนึ่งแสนบาทถ้วน)

สำนักงานสหกรณ์จังหวัดพัทลุง ได้ให้ความสำคัญและสนับสนุนนโยบายดังกล่าวเป็นอย่างดีตลอดมา ซึ่งได้ดำเนินการคัดเลือกสหกรณ์และกลุ่มเกษตรกรที่มีผลงานดีเด่นระดับจังหวัดเพื่อส่งให้คณะกรรมการคัดเลือกสหกรณ์และกลุ่มเกษตรกรดีเด่นระดับภาค ระดับชาติต่อไป

**ตารางที่ 1. รายชื่อสหกรณ์และกลุ่มเกษตรกรที่มีผลงานดีเด่นระดับชาติ จังหวัดพัทลุง**

|  |  |  |
| --- | --- | --- |
| ปี พ.ศ. | ชื่อ สหกรณ์/กลุ่มเกษตรกร | ประเภท |
| 2542 | สหกรณ์โคนมพัทลุง จำกัด | สหกรณ์โคนม |
| 2544 | สหกรณ์กองทุนสวนยางบ้านทางเกวียน จำกัด | สหกรณ์ผู้ผลิตยางพารา |
| 2548 | สหกรณ์กองทุนสวนยางบ้านห้วยไต จำกัด | สหกรณ์ผู้ผลิตยางพารา |
| 2551 | สหกรณ์การเกษตรตะโหมด จำกัด | สหกรณ์การเกษตร |
| 2552 | สหกรณ์การเกษตรพนมวังก์ จำกัด | สหกรณ์การเกษตร |
| 2553 | สหกรณ์กองทุนสวนยางในเขตปฏิรูปที่ดินบ้านทางเกวียน จำกัด | สหกรณ์ผู้ผลิตยางพารา |
|  | สหกรณ์ผู้ใช้น้ำมะกอกเหนือ จำกัด | สหกรณ์ผู้ใช้น้ำ |
| 2554 | สหกรณ์กองทุนสวนยางบ้านโคกพญา จำกัด | สหกรณ์ผู้ผลิตยางพารา |
| 2555 | กลุ่มเกษตรกรทำนาตะโหมด | กลุ่มเกษตรกรทำนา |
| 2558 | สหกรณ์กองทุนสวนยางในเขตปฏิรูปที่ดินบ้านโคกม่วง จำกัด | สหกรณ์ผู้ผลิตยางพารา |
|  | สหกรณ์เครดิตยูเนี่ยนบ้านทุ่งเลียบ จำกัด | สหกรณ์เครดิตยูเนี่ยน |
| 2560 | ร้านสหกรณ์โรงพยาบาลพัทลุง จำกัด | สหกรณ์ร้านค้า |

ที่มา **:** สำนักงานสหกรณ์จังหวัดพัทลุง

จากข้อมูลตามตารางข้างบนจะเห็นได้ว่า จังหวัดพัทลุงเป็นที่ยอมรับของบุคคลทั่วไปว่าเป็นเมืองสหกรณ์และกลุ่มเกษตรกรดีเด่น เนื่องจากได้รับรางวัลดีเด่นแห่งชาติต่อเนื่องมาเกือบทุกปี การให้คะแนนการคัดเลือกสหกรณ์/กลุ่มเกษตรกรดีเด่นแห่งชาติ มีด้วยกัน 5 หมวด จำนวน 1,000 คะแนน มีความสำคัญเท่ากันทุกหมวด แต่หากต้องการความคาดหวังตั้งเป้าหมายเพื่อพัฒนาคุณภาพสู่ดีเด่นแห่งชาติแล้ว ควรเน้นความสำคัญของคะแนนในหมวดที่ 2.2 และ 4 ซึ่งเป็นหมวดที่สำคัญที่สุด ที่ชี้ขาดผลของคะแนนรวมสูงสุดในการได้รับการพิจารณาคัดเลือกเป็นสหกรณ์/กลุ่มเกษตรกรดีเด่นแห่งชาติ ทั้งนี้หมวดดังกล่าวเกี่ยวข้องกับอัตราส่วนทางการเงิน การจัดเก็บรายการที่เกี่ยวข้องกับคะแนนของหมวดดังกล่าวต้องเก็บจากงบการเงิน ต้องใช้เครื่องคำนวณเลขในการจัดเก็บ ทำให้เสียเวลาและเกิดข้อผิดพลาดคลาดเคลื่อนได้ ดังนั้นจึงได้นำคอมพิวเตอร์มาใช้ในการจัดเก็บข้อมูลเพื่อต้องการทราบคะแนนที่ได้รับเฉพาะหมวดดังกล่าว ซึ่งช่วยให้เกิดความถูกต้องแม่นยำและรวดเร็ว โดยใช้โปรแกรม Microsoft Excel ซึ่งมีคุณสมบัติในการทำงานที่เกี่ยวกับข้อมูลตัวเลขและการคำนวณมาใช้ โดยได้คิดค้นจัดทำสร้างเป็นไฟล์เอกสารขึ้น และนำไปแนะนำให้เจ้าหน้าที่ส่งเสริมสหกรณ์และบุคลากรสหกรณ์ในความรับผิดชอบของสำนักงานสหกรณ์จังหวัดพัทลุง ปรากฏว่าเจ้าหน้าที่สามารถจัดเก็บข้อมูลเพื่อต้องการทราบคะแนนที่ได้รับเฉพาะหมวด 2.2 และ 4 ได้ถูกต้องและไม่เสียเวลามากนัก เจ้าหน้าที่เพียงแต่ป้อนข้อมูลตัวเลขให้ถูกต้อง (ป้อนข้อมูลตัวเลขเฉพาะในช่องที่มีตัวอักษรสีดำเท่านั้น) โปรแกรมก็จะประมวลผลและคำนวณค่าให้ได้โดยอัตโนมัติ ทำให้เกิดประโยชน์และเกิดผลดีต่อสหกรณ์ที่มีความพร้อมและมีความเหมาะสมที่จะได้รับการพิจารณาเป็นสหกรณ์ดีเด่นแห่งชาติในโอกาสต่อไป จึงได้รวบรวมเรื่องดังกล่าวไว้เป็นชุดความรู้สำหรับเจ้าหน้าที่ที่เคยประสบกับปัญหาอุปสรรคในการจัดเก็บรวบรวมข้อมูลเพื่อเสนอการคัดเลือกสหกรณ์ดีเด่นแห่งชาติ

**1.2 วัตถุประสงค์**

1.2.1 เพื่อบุคลากรสหกรณ์และเจ้าหน้าที่ส่งเสริมสหกรณ์ เข้าใจเกี่ยวกับการกรอกข้อมูลและการให้คะแนนสหกรณ์ ในหมวด 2.2 และ 4 สามารถคำนวณได้อย่างถูกต้องและรวดเร็ว

1.2.2 เพื่อบุคลากรสหกรณ์และเจ้าหน้าที่ส่งเสริมสหกรณ์ ทราบถึงระดับคะแนนของการคัดเลือกสหกรณ์ดีเด่นของแต่ละสหกรณ์ เฉพาะในหมวด 2.2 และ 4 ของแต่ละปี

1.2.3 เพื่อให้สหกรณ์ ได้พัฒนางานด้านต่าง ๆ ที่กำหนดไว้ในเกณฑ์คะแนนการคัดเลือกสหกรณ์ดีเด่น เฉพาะในหมวด 2.2 และ 4 ได้ดีขึ้น

**1.3 ขอบเขตของเรื่อง**

รวบรวมการจัดเก็บข้อมูลเพื่อต้องการทราบคะแนนที่ได้รับเฉพาะหมวด 2.2 และ 4 ที่กำหนดไว้ในเกณฑ์คะแนนการคัดเลือกสหกรณ์ดีเด่น โดยใช้โปรแกรมคอมพิวเตอร์ ไปแนะนำให้เจ้าหน้าที่ส่งเสริมสหกรณ์และบุคลากรสหกรณ์ ในความรับผิดชอบของสำนักงานสหกรณ์จังหวัดพัทลุง ให้สามารถจัดเก็บข้อมูลเพื่อต้องการทราบคะแนนที่ได้รับเฉพาะหมวดดังกล่าว ได้ถูกต้องและรวดเร็ว

**บทที่ 2**

**เนื้อหาของชุดความรู้**

**2.1 การใช้โปรแกรมคอมพิวเตอร์ในการสรุปคะแนนของหมวดที่ 2.2 และหมวดที่ 4 ตามเกณฑ์วิธีการให้คะแนนการคัดเลือกสหกรณ์ดีเด่นแห่งชาติ**

การแนะนำให้บุคลากรสหกรณ์และเจ้าหน้าที่ส่งเสริมสหกรณ์ สามารถจัดทำสรุปคะแนนของหมวดที่ 2.2 และหมวดที่ 4 ตามเกณฑ์วิธีการให้คะแนนการคัดเลือกสหกรณ์ดีเด่นแห่งชาติ โดยใช้โปรแกรมคอมพิวเตอร์ โปรแกรม Microsoft Excel นั้น ได้ดำเนินการตามขั้นตอน ดังนี้

**ขั้นตอนที่ 1** . ศึกษาและทำความเข้าใจอย่างละเอียดเกี่ยวกับวิธีการให้คะแนนการคัดเลือก และแบบกรอกข้อมูลเข้ารับการคัดเลือกสหกรณ์ หมวดที่ 2.2 และหมวดที่ 4 เพื่อให้ทราบว่า ข้อมูลงบการเงินที่ต้องการใช้ซึ่งเกี่ยวข้องกับอัตราส่วนทางการเงิน ประกอบด้วย

หมวดที่ 2.2 ความสามารถในการจัดการสหกรณ์

ข้อ 2.2.1 ปริมาณธุรกิจที่สหกรณ์ทำกับสมาชิกต่อปริมาณธุรกิจทั้งหมด (%)

ข้อ 2.2.2 อัตราการเติบโตของทุนสำรอง (%)

ข้อ 2.2.3 อัตราค่าใช้จ่ายดำเนินงานต่อกำไรก่อนหักค่าใช้จ่ายดำเนินงาน (%)

ข้อ 2.2.4 เงินออมต่อสมาชิก

ข้อ 2.2.5 อัตราการจัดสรรกำไรสุทธิประจำปีเป็นทุนสำรอง (%) เฉลี่ย 3 ปี

ข้อ 2.2.6 อัตราการจัดสรรกำไรสุทธิประจำปีเป็นทุนสะสมอื่น (%)

ข้อ 2.2.7 อัตราทุนภายในต่อทุนภายนอก (เท่า) เฉลี่ย 3 ปี

ข้อ 2.2.8 การจ่ายเงินเฉลี่ยคืนให้แก่สมาชิกตามส่วนธุรกิจ เฉลี่ย 3 ปี (คน)

หมวดที่ 4 ความมั่นคงและฐานะทางเศรษฐกิจของสหกรณ์

ข้อ 4.1 อัตราส่วนทุนสำรองต่อสินทรัพย์ (เท่า)

ข้อ 4.2 อัตราการเติบโตทุนของสหกรณ์ (%)

ข้อ 4.3 อัตราผลตอบแทนต่อส่วนของทุน (%)

ข้อ 4.4 อัตราผลตอบแทนต่อสินทรัพย์ (%)

ข้อ 4.5 อัตราส่วนทุนหมุนเวียน (เท่า)

ข้อ 4.6 อัตราลูกหนี้ระยะสั้นที่ชำระหนี้ได้ตามกำหนด (%)

ข้อ 4.7 อัตราส่วนหนี้สินต่อทุน (เท่า)

ข้อ 4.8 อัตราการเติบโตของหนี้ (%)

**ขั้นตอนที่ 2** จัดสร้างแบบสรุปคะแนนของหมวดที่ 2.2 และหมวดที่ 4 ตามเกณฑ์วิธีการให้คะแนนการคัดเลือกสหกรณ์ดีเด่น โดยใช้โปรแกรมคอมพิวเตอร์ โปรแกรม Microsoft Excel และเขียนสูตรคำนวณในแบบบันทึกไว้ในโฟล์เอกสารใช้ชื่อว่า “สรุปคะแนนของหมวดที่ 2.2 และหมวดที่ 4 ตามเกณฑ์วิธี การให้คะแนนการคัดเลือกสหกรณ์ดีเด่นแห่งชาติ ของสหกรณ์...” มีรายละเอียดของแบบโดยสังเขป ดังนี้

สรุปคะแนนของหมวดที่ 2.2 และหมวดที่ 4 ตามเกณฑ์วิธีการให้คะแนนการคัดเลือกสหกรณ์ดีเด่นแห่งชาติ เป็นแบบที่สร้างขึ้นเพื่อจัดเก็บรายการทางบัญชีซึ่งเกี่ยวข้องกับอัตราส่วนทางการเงิน มีทั้งหมด 16 รายการ โดยเก็บและบันทึกข้อมูลเป็นรายปี (ปีบัญชีล่าสุด) แต่ละปีประกอบด้วยข้อมูลย้อนหลังสามปีหรือสี่ปี แล้วแต่ละประเภทของข้อมูล ข้อมูลสหกรณ์หนึ่งประกอบด้วย หนึ่งแผ่นงาน (Sheet) เจ้าหน้าที่เพียงแต่ป้อนข้อมูลตัวเลขให้ถูกต้อง (ป้อนข้อมูลตัวเลขเฉพาะในช่องที่มีตัวอักษรสีดำเท่านั้น) โปรแกรมก็จะประมวลผลและคำนวณค่าให้ได้โดยอัตโนมัติ

**ขั้นตอนที่ 3** รณรงค์ ประชาสัมพันธ์และจัดอบรมประชุมชี้แจงหลักเกณฑ์และกรอกข้อมูลสหกรณ์ดีเด่นแห่งชาติ แก่บุคลากรสหกรณ์ และเจ้าหน้าที่ส่งเสริมสหกรณ์ในพื้นที่ โดยเน้นแบบสรุปคะแนนของหมวดที่ 2.2 และหมวดที่ 4 ตามเกณฑ์วิธีการให้คะแนนการคัดเลือกสหกรณ์ดีเด่นแห่งชาติ

**ขั้นตอนที่ 4** นำไฟล์เอกสารที่บันทึกแบบสรุปคะแนนของหมวดที่ 2.2 และหมวดที่ 4 ตามเกณฑ์วิธีการให้คะแนนการคัดเลือกสหกรณ์ดีเด่นแห่งชาติ ที่ได้จัดสร้างไว้ในขั้นตอนที่ 2 ไปบันทึกในเครื่องคอมพิวเตอร์ของสหกรณ์หรือเจ้าหน้าที่ส่งเสริมสหกรณ์ ผู้รับผิดชอบส่งเสริมแนะนำสหกรณ์นั้น ๆ

**ขั้นตอนที่ 5** มีการวิเคราะห์และประเมินคะแนนในหมวดที่ 2 ข้อ 2.2 ความสามารถในการจัดการสหกรณ์และหมวดที่ 4 ความมั่นคงและฐานะทางเศรษฐกิจของสหกรณ์ ของสหกรณ์ในพื้นที่ ซึ่งเป็นอัตราส่วนทางการเงิน

**ขั้นตอนที่ 6** นำผลของคะแนนที่ได้รับจากการวิเคราะห์และการประเมินเบื้องต้นในหมวดที่ 2 ข้อ 2.2 และหมวดที่ 4 ไปดำเนินการจัดทำเป้าหมายรายชื่อสหกรณ์ที่จะพัฒนาสู่ระดับดีเด่นแห่งชาติของแต่ละปี และมีการจัดทำแผนกลยุทธ์ แผนธุรกิจ ตลอดจนกิจกรรมอื่นที่กำหนดไว้ในหลักเกณฑ์การให้คะแนน

**ขั้นตอนที่ 7** เข้าไปแนะนำส่งเสริมสหกรณ์ตามแผนการพัฒนาคุณภาพสู่ดีเด่นแห่งชาติ

**ขั้นตอนที่ 8** ติดตามและประเมินผลสหกรณ์ ที่เข้าไปแนะนำส่งเสริม ต้องประเมินให้คะแนนสหกรณ์ทุกครั้งที่ติดตามและประเมินผล เพื่อให้ทราบผลการพัฒนา

**ขั้นตอนที่ 9** เมื่อกรมฯ แจ้งให้ดำเนินการส่งผลงานเข้ารับการคัดเลือกสหกรณ์ดีเด่นแห่งชาติ ต้องเข้าไปแนะนำช่วยเหลือในการกรอกข้อมูลและจัดทำเอกสารแก่สหกรณ์ที่มีคะแนนประเมินเบื้องต้นสูงสุด ตามประเภทการคัดเลือกประเภทละ 1 แห่ง

**บทที่ 3**

**บทสรุป**

**3.1 สรุป**

การรวบรวมและจัดทำชุดความรู้ เรื่อง การใช้โปรแกรมคอมพิวเตอร์ในการสรุปคะแนนของหมวดที่ 2.2 และหมวดที่ 4 ตามเกณฑ์วิธีการให้คะแนนการคัดเลือกสหกรณ์ดีเด่นแห่งชาติ โดยใช้โปรแกรม Microsoft Excel นี้ เป็นการรวบรวมจากประสบการณ์ของเจ้าหน้าที่ส่งเสริมสหกรณ์ ผู้รับผิดชอบงาน การส่งเสริมและพัฒนาสหกรณ์สู่ดีเด่นแห่งชาติ จากการนำแบบดังกล่าวที่สร้างขึ้น ซึ่งมีคุณสมบัติใน การทำงานที่เกี่ยวกับข้อมูลตัวเลขและการคำนวณ ไปแนะนำให้บุคลากรสหกรณ์ และเจ้าหน้าที่ส่งเสริมสหกรณ์ในพื้นที่ ไปจัดทำรายงานบันทึกข้อมูลดังกล่าว โดยได้เริ่มใช้งานตั้งแต่ปีงบประมาณ พ.ศ. 2554 เป็นต้นมา พบว่าบุคลากรสหกรณ์ และเจ้าหน้าที่ส่งเสริมสหกรณ์ในพื้นที่ มีความพึงพอใจกับแบบจัดเก็บข้อมูลที่ได้จัดทำขึ้น เนื่องจากมีความเข้าใจง่าย ไม่สลับซับซ้อน มีความรวดเร็วในการจัดเก็บ และรายงานมี ความถูกต้อง (ถ้าไม่ป้อนข้อมูลผิดพลาด)

**3.2 ข้อเสนอแนะ**

สำหรับบุคลากรของสหกรณ์และเจ้าหน้าที่ส่งเสริมสหกรณ์ ที่ไม่มีประสบการเกี่ยวกับ การส่งเสริมและพัฒนาสหกรณ์สู่ดีเด่นแห่งชาติ ซึ่งมีความประสงค์ที่จะพัฒนาสหกรณ์โดยใช้ข้อมูลสหกรณ์ดีเด่นเป็นเกณฑ์พื้นฐาน สามารถนำชุดความรู้นี้ไปศึกษาและใช้งานแบบสรุปคะแนนของหมวดที่ 2.2 และหมวดที่ 4 ตามเกณฑ์วิธีการให้คะแนนการคัดเลือกสหกรณ์ดีเด่นแห่งชาติ ด้วยตนเองได้ โดยสามารถ Download แบบดังกล่าวได้จากเว็บไซต์สำนักงานสหกรณ์จังหวัดพัทลุง Web.cpd.go.th/phatthalung หรืออาจจะลองปรับปรุงสร้างขึ้นมาใหม่เพื่อให้เหมาะสมกับสหกรณ์ของตนก็ได้

**ภาคผนวก**

**วิธีการให้คะแนนการคัดเลือกสหกรณ์ดีเด่นปี 2559/2560**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

กรมส่งเสริมสหกรณ์ จะดำเนินการคัดเลือกสหกรณ์ที่มีผลงานดีเด่น 3 ระดับ โดยมีวิธีการให้คะแนนเพื่อการคัดเลือกในแต่ละระดับ ดังนี้

(1) ระดับจังหวัด

(2) ระดับภาค

(3) ระดับชาติ

**1. การตรวจสอบคุณสมบัติ**

ตรวจสอบคุณสมบัติของสหกรณ์ ที่แจ้งความประสงค์เข้ารับการคัดเลือกสหกรณ์ดีเด่นแห่งชาติ

ว่ามีคุณสมบัติถูกต้องตามที่กำหนดหรือไม่ หากถูกต้องจึงเข้าสู่การพิจารณาคัดเลือกต่อไป โดยคุณสมบัติ

ของสหกรณ์ที่มีสิทธิเข้ารับการคัดเลือก มีดังนี้

1.1 เป็นสหกรณ์ที่ดำเนินงานมาแล้วไม่น้อยกว่า 5 ปี

1.2 ต้องมีข้อมูลย้อนหลัง (งบการเงิน) ให้ตรวจสอบได้อย่างน้อย 3 ปี

1.3 เป็นสหกรณ์ที่อยู่ในระดับได้มาตรฐานของกรมส่งเสริมสหกรณ์ ในปีล่าสุดก่อนเข้ารับ การคัดเลือก

1.4 ไม่เคยได้รับพระราชทานโล่รางวัลดีเด่นแห่งชาติในช่วง 5 ปีผ่านมา

**2. วิธีคัดเลือก**

2.1 การให้คะแนนการคัดเลือกสหกรณ์ดีเด่นแห่งชาติ กำหนดคะแนนเต็มไว้ 1,000 คะแนน

แบ่งออกเป็น 5 หมวด ดังนี้

(1) ความคิดริเริ่ม 100 คะแนน

(2) ความสามารถในการบริหารและการจัดการสหกรณ์ 350 คะแนน

(3) บทบาทและการมีส่วนร่วมของสมาชิกต่อสหกรณ์ 250 คะแนน

(4) ความมั่นคงและฐานะทางเศรษฐกิจของสหกรณ์ 150 คะแนน

(5) การทำกิจกรรมด้านสาธารณประโยชน์  
และการอนุรักษ์ทรัพยากรธรรมชาติ 150 คะแนน

2.2 การประเมินสหกรณ์ที่เข้ารับการคัดเลือก จะใช้วิธีการให้คะแนนเพื่อจัดลำดับคะแนน

จากมากไปหาน้อย โดยคัดเลือกสหกรณ์แต่ละประเภทที่ได้คะแนนรวมมากที่สุด ซึ่งสหกรณ์จะต้อง

ได้คะแนนในแต่ละหมวดตามข้อ 2.1 ไม่น้อยกว่าร้อยละ 60 และมีคะแนนรวมทุกหมวดไม่น้อยกว่า

ร้อยละ 80

2.3 การคัดเลือกฯ แบ่งออกเป็น 2 ระยะ คือระยะแรก (ปีงบประมาณ พ.ศ. 2559) เป็นการคัดเลือกระดับจังหวัด ระยะที่สอง (ปีงบประมาณ พ.ศ. 2560) เป็นการคัดเลือกระดับภาค และระดับกรม และใช้ชื่อในการคัดเลือกว่า “การคัดเลือกสหกรณ์และกลุ่มเกษตรกรดีเด่นแห่งชาติ ประจำปี 2559/2560” ดังนี้

(1) คณะกรรมการคัดเลือกสหกรณ์และกลุ่มเกษตรกรดีเด่นระดับจังหวัด ดำเนินการคัดเลือกสหกรณ์และกลุ่มเกษตรกรดีเด่นระดับจังหวัด (กรกฎาคม – กันยายน 2559 ) และส่งผลการคัดเลือกให้คณะอนุกรรมการคัดเลือกสหกรณ์และกลุ่มเกษตรกรดีเด่น ระดับภาค ภายในวันที่ 3 ตุลาคม 2559

(2) คณะอนุกรรมการคัดเลือกสหกรณ์และกลุ่มเกษตรกรดีเด่นระดับภาค ดำเนินการคัดเลือกสหกรณ์และกลุ่มเกษตรกรดีเด่นระดับภาค ประเภทละ 2 สหกรณ์/กลุ่มเกษตรกร ( ตุลาคม – พฤศจิกายน 2559 ) และส่งผลการคัดเลือกให้คณะกรรมการคัดเลือกสหกรณ์และกลุ่มเกษตรกรดีเด่นแห่งชาติ (ระดับกรม) ภายในวันที่ 1 ธันวาคม 2559

(3) การคัดเลือกสหกรณ์และกลุ่มเกษตรกรดีเด่นแห่งชาติระดับกรม (ธันวาคม 2559 – มกราคม2560) และส่งผลการคัดเลือกให้คณะอนุกรรมการพิจารณาผลการคัดเลือกฯ (ระดับกระทรวง) ภายในวันที่ 1 กุมภาพันธ์ 2560 โดยมีอธิบดีกรมส่งเสริมสหกรณ์ เป็นประธานอนุกรรมการ

1. **วิธีการให้คะแนน**

ประเมินข้อมูลสหกรณ์ที่เข้ารับการคัดเลือกจากแบบกรอกข้อมูลและเอกสารประกอบ โดยพิจารณาให้คะแนนแต่ละข้อในหมวดการคัดเลือกทั้ง 5 หมวด ดังนี้

**หมวดที่ 1 ความคิดริเริ่ม 100 คะแนน**

**ความคิดริเริ่ม** หมายถึง โครงการ/กิจกรรมที่เป็นนวัตกรรมที่สหกรณ์คิดริเริ่ม/สร้างสรรค์ขึ้นมาใหม่ ใช้เทคนิควิธีการใหม่ หรือเป็นโครงการ/กิจกรรมที่มีอยู่แล้วแต่สหกรณ์ได้นำมาพัฒนาหรือปรับปรุงให้ดีขึ้น โครงการ/กิจกรรมด้านความคิดริเริ่มนี้อาจประกอบด้วย ความคิดริเริ่มด้านสินค้า ด้านบริการ ด้านกระบวนการทำงาน ด้านกระบวนการผลิต ด้านเทคโนโลยี เป็นต้น ซึ่งก่อให้เกิดประโยชน์ทางด้านเศรษฐกิจและสังคม และหรือทำให้เกิดประสิทธิภาพและประสิทธิผลในการทำงานของสหกรณ์เพิ่มขึ้น

- การนำเสนอโครงการ/กิจกรรม ในหมวดที่ 1 ความคิดริเริ่ม ต้องนำเสนอให้ครบ 3 โครงการ/กิจกรรมและเป็นโครงการ/กิจกรรมที่ดำเนินการอยู่ในรอบ 3 ปี บัญชีย้อนหลัง และดำเนินการอยู่ในปัจจุบัน

- การพิจารณาการให้คะแนน แบ่งออกเป็น ๒ ส่วน คือ ส่วนที่ ๑ ลักษณะโครงการ คะแนนเต็ม ๒๕ คะแนน ส่วนที่ ๒ คุณภาพของโครงการ/กิจกรรม คะแนนเต็ม ๗๕ คะแนน คะแนนรวมทั้งสิ้น ๑๐๐ คะแนน

รายละเอียดการให้คะแนนในแต่ละส่วนมีดังนี้

**ส่วนที่ ๑ ลักษณะของโครงการ คะแนนเต็ม ๒๕ คะแนน**

การพิจารณาให้คะแนนความคิดริเริ่มให้พิจารณาโครงการ/กิจกรรมที่สหกรณ์เสนอว่ามีลักษณะโครงการ/กิจกรรม เข้าลักษณะอย่างใดอย่างหนึ่ง ดังต่อไปนี้

ลักษณะที่ ๑ โครงการ/กิจกรรมที่เป็นนวัตกรรม หมายถึง โครงการ/กิจกรรม ที่สหกรณ์คิดค้นขึ้นใหม่ มาดำเนินการเอง โดยไม่มีหรือเคยมีสหกรณ์/หน่วยงานอื่น ได้คิดค้นดำเนินการมาก่อน ให้ ๒๕ คะแนน

ลักษณะที่ ๒ โครงการ/กิจกรรมที่นำมาพัฒนา/ปรับปรุงให้ดีขึ้น หมายถึง โครงการ/กิจกรรม ที่สหกรณ์หรือหน่วยงานอื่น คิดค้นหรือดำเนินการอยู่ รวมทั้งโครงการ/กิจกรรม เดิมที่สหกรณ์มีอยู่แล้ว ได้นำมาพัฒนา/ปรับปรุงให้เหมาะสมดีขึ้น ให้ ๒๐ คะแนน

- กรณีที่เป็นโครงการ/กิจกรรม ที่สหกรณ์หรือหน่วยงานอื่น คิดค้นหรือดำเนินการอยู่ ให้อธิบายให้ชัดเจนว่าได้นำโครงการ/กิจกรรม มาจากสหกรณ์หรือหน่วยงานใด นำมาพัฒนาปรับปรุงอย่างไร

- กรณีที่เป็นโครงการ/กิจกรรม เดิมที่สหกรณ์มีอยู่แล้ว ให้อธิบายให้ชัดเจนว่าโครงการ/กิจกรรมเดิม มีลักษณะการดำเนินการอย่างไร

**ส่วนที่ ๒ คุณภาพของโครงการ/กิจกรรม** **คะแนนเต็มจำนวน ๗๕ คะแนน** โดยพิจารณาให้คะแนนจากรายละเอียดและข้อเท็จจริงจากโครงการ/กิจกรรมที่สหกรณ์นำเสนอตามหัวข้อที่กำหนด ทั้ง ๗ หัวข้อ ในเชิงปริมาณและคุณภาพ โดยมีเกณฑ์การให้คะแนนในแต่ละหัวข้อ ดังนี้

๒.๑ แนวคิดริเริ่มของโครงการ/กิจกรรม คะแนนเต็ม ๑๐ คะแนน

๒.๒ วัตถุประสงค์ของโครงการ/กิจกรรม คะแนนเต็ม ๑๐ คะแนน

๒.๓ วิธีการดำเนินงานของโครงการ/กิจกรรม คะแนนเต็ม ๑๐ คะแนน

๒.๔ โครงการ/กิจกรรมสามารถแก้ไขปัญหา หรือพัฒนาสหกรณ์/สมาชิกสหกรณ์ ในด้านใดบ้าง

คะแนนเต็ม ๑๐ คะแนน

๒.๕ ผลการดำเนินงานโครงการ/กิจกรรม และประโยชน์ที่ได้รับ

คะแนนเต็ม ๑๕ คะแนน

๒.๖ โครงการ/กิจกรรมที่ดำเนินการ เป็นแบบอย่างที่ดี หรือได้นำไปเผยแพร่ให้แก่สหกรณ์หรือหน่วยงานอื่นๆ ได้ใช้เป็นแนวทางในการดำเนินงาน คะแนนเต็ม ๑๐ คะแนน

๒.๗ ความยั่งยืนของโครงการ/กิจกรรม เช่น มีการทำโครงการ/กิจกรรมอย่างต่อเนื่อง และได้นำไปพัฒนา ปรับปรุงต่อยอดให้ดีขึ้น คะแนนเต็ม ๑๐ คะแนน

**วิธีการคิดการให้คะแนน** ให้นำคะแนนทั้ง ๓ โครงการ/กิจกรรม มาบวกกัน แล้วหารด้วย ๓ จะได้คะแนน ในหมวดนี้

**ตัวอย่าง**

**กรณีที่ ๑ ได้คะแนนเต็มทั้ง ๓ โครงการ)**

1. โครงการที่ ๑ (ส่วนที่ ๑ = ๒๕ คะแนน + ส่วนที่ ๒ = ๗๕ คะแนน) ได้ ๑๐๐ คะแนน
2. โครงการที่ ๒ (ส่วนที่ ๑ = ๒๕ คะแนน + ส่วนที่ ๒ = ๗๕ คะแนน) ได้ ๑๐๐ คะแนน
3. โครงการที่ ๓ (ส่วนที่ ๑ = ๒๕ คะแนน + ส่วนที่ ๒ = ๗๕ คะแนน) ได้ ๑๐๐ คะแนน

คะแนนรวมทั้งสิ้น ก+ข+ค = ๓๐๐ คะแนน แล้วนำมาหารด้วย ๓ = คะแนนที่ได้ในหมวดนี้ คือ ๑๐๐ คะแนน

**กรณีที่ ๒ ได้คะแนนไม่เต็มทั้ง ๓ โครงการ**

1. โครงการที่ ๑ (ส่วนที่ ๑ = ๒๕ คะแนน + ส่วนที่ ๒ = ๕๕ คะแนน) ได้ ๘๐ คะแนน
2. โครงการที่ ๒ (ส่วนที่ ๑ = ๒๐ คะแนน + ส่วนที่ ๒ = ๕๐ คะแนน) ได้ ๗๐ คะแนน
3. โครงการที่ ๓ (ส่วนที่ ๑ = ๒๐ คะแนน + ส่วนที่ ๒ = ๔๐ คะแนน) ได้ ๖๐ คะแนน

คะแนนรวมทั้งสิ้น ก+ข+ค = ๒๑๐ คะแนน แล้วนำมาหารด้วย ๓ = คะแนนที่ได้ในหมวดนี้ คือ ๗๐ คะแนน

|  |  |  |
| --- | --- | --- |
| **หมวดที่ 2 ความสามารถในการบริหารและการจัดการของสหกรณ์** |  | **คะแนน350** |
| **2.1 ความสามารถในการบริหารงาน**  2.1.1 ในรอบ 3 ปีบัญชีย้อนหลัง สหกรณ์มีการดำเนินการเกี่ยวกับแผนงานหลัก/แผนกลยุทธ์ (ระยะเวลามากกว่า 1 ปี) |  | **160** |
| (1) การจัดทำแผนงานหลัก/แผนกลยุทธ์ |  |  |
| * ไม่มีการจัดทำ | ให้ | 0 |
| * มีการจัดทำ | ให้ | 5 |
| (2) การนำแผนงานหลัก/แผนกลยุทธ์ ไปใช้ในการปฏิบัติ |  |  |
| * ไม่ได้นำไปใช้ | ให้ | 0 |
| * นำไปใช้ |  |  |
| ดำเนินการแล้ว 1-2 โครงการ/กิจกรรม | ให้ | 5 |
| ดำเนินการตั้งแต่ 3 โครงการ/กิจกรรมขึ้นไป | ให้ | 10 |
| (3) มีการติดตามและประเมินผล การดำเนินงาน/โครงการ ตามแผนงานหลัก (แผนกลยุทธ์สหกรณ์) |  |  |
| * ไม่มี | ให้ | 0 |
| * มีการติดตาม/ประเมินผล |  |  |
| ติดตาม แต่*ไม่ได้นำเสนอ* คณะกรรมการดำเนินการพิจารณา | ให้ | 3 |
| ติดตาม และ*นำเสนอ* คณะกรรมการดำเนินการพิจารณาแล้ว | ให้ | 5 |
| 2.1.2 ในรอบ 3 ปีบัญชีย้อนหลัง มีการรับสมาชิกเพิ่ม โดยนำจำนวนสมาชิกรับเพิ่มระหว่างปีหารด้วยจำนวนสมาชิกต้นปี คูณด้วย 100 แล้วนำค่าแต่ละปี (3 ปี) รวมกันหาร ด้วย 3 ถ้าได้ค่า |  |  |
| * น้อยกว่าร้อยละ 5.00 | ให้ | 3 |
| * ระหว่างร้อยละ 5.00 – 10.00 | ให้ | 4 |
| * มากกว่าร้อยละ 10.00 ขึ้นไป | ให้ | 5 |
| 2.1.3 การอบรม/ถ่ายทอดความรู้ ความเข้าใจเกี่ยวกับระบบสหกรณ์ เช่น  อุดมการณ์ หลักและวิธีการสหกรณ์ บทบาทและหน้าที่ของสมาชิก แก่สมาชิกใหม่ |  |  |
| * ไม่มีอบรม/ถ่ายทอด | ให้ | 0 |
| * มีการอบรม/ถ่ายทอด | ให้ | 10 |
|  |  |  |
| 2.1.4 การแบ่งส่วนงาน/กำหนดโครงสร้างการบริหารงานสหกรณ์ |  |  |
| (1) การแบ่งส่วนงาน |  |  |
| * ไม่มีการแบ่งส่วนงาน | ให้ | 0 |
| * มีการแบ่งส่วนงาน | ให้ | 5 |
| (2) การมอบหมายหน้าที่/ความรับผิดชอบแก่เจ้าหน้าที่สหกรณ์ (ฝ่ายจัดการ) |  |  |
| * ไม่มีการมอบหมาย | ให้ | 0 |
| * มีการมอบหมาย |  |  |
| เจ้าหน้าที่ไม่ได้ลงลายมือชื่อรับทราบหรือลงไม่ครบทุกคน | ให้ | 3 |
| เจ้าหน้าที่ลงลายมือชื่อรับทราบทุกคน | ให้ | 5 |
| 2.1.5 ในรอบ 3 ปีบัญชีย้อนหลัง การจัดทำทะเบียนคุมวาระการดำรงตำแหน่งคณะกรรมการดำเนินการ ตามแบบที่นายทะเบียนสหกรณ์กำหนด |  |  |
| * ไม่ได้จัดทำ | ให้ | 0 |
| * จัดทำ |  |  |
| จัดทำและตรวจสอบวาระการดำรงตำแหน่งเพียง 1 ปี | ให้ | 5 |
| จัดทำและตรวจสอบวาระการดำรงตำแหน่งเพียง 2 ปี | ให้ | 7.50 |
| จัดทำและตรวจสอบวาระการดำรงตำแหน่งครบทั้ง 3 ปี | ให้ | 10 |
| 2.1.6 ในรอบปีบัญชีล่าสุด ผู้ตรวจสอบกิจการซึ่งที่ประชุมใหญ่เลือกตั้ง  มีการรายงานการตรวจสอบ |  |  |
| (1) การรายงานต่อที่ประชุมใหญ่ |  |  |
| * ไม่มีการรายงาน | ให้ | 0 |
| * มีการรายงาน | ให้ | 5 |
| (2) การรายงานต่อที่ประชุมคณะกรรมการดำเนินการ |  |  |
| * ไม่มีการรายงาน | ให้ | 0 |
| * มีการรายงาน |  |  |
| จำนวนน้อยกว่า 6 ครั้ง | ให้ | 5 |
| จำนวนตั้งแต่ 6 ครั้งขึ้นไป | ให้ | 10 |
| 2.1.7 ในรอบปีบัญชีล่าสุด การให้การศึกษาอบรมเกี่ยวกับสหกรณ์ และหรือ ที่เกี่ยวกับการประกอบอาชีพทั้งอาชีพหลักและอาชีพเสริม แก่สมาชิก คณะกรรมการดำเนินการ ฝ่ายจัดการ (การพัฒนาทรัพยากรบุคคล) |  |  |
| (1) การกำหนดแผนปฏิบัติงานประจำปีและงบประมาณดำเนินการในเรื่องนี้ |  |  |
| * ไม่มี | ให้ | 0 |
| * มี | ให้ | 10 |
| (2) การให้การศึกษาอบรมตามแผนปฏิบัติงานประจำปี |  |  |
| * ไม่มีการปฏิบัติงานตามแผน | ให้ | 0 |
| * มีการปฏิบัติตามตามแผน โดย |  |  |
| * 1. ให้การศึกษาอบรมแก่บุคลากรสหกรณ์เฉพาะสมาชิก คณะกรรมการดำเนินการ หรือฝ่ายจัดการ เพียงกลุ่มเดียวเท่านั้น | ให้ | 5 |
| * 1. ให้การศึกษาอบรมแก่บุคลากรสหกรณ์เฉพาะสมาชิก คณะกรรมการดำเนินการ หรือฝ่ายจัดการ เพียงสองกลุ่ม | ให้ | 7.5 |
| * 1. ให้การศึกษาอบรมแก่บุคลากรสหกรณ์เฉพาะสมาชิก คณะกรรมการดำเนินการ หรือฝ่ายจัดการ ครบทั้งสามกลุ่ม | ให้ | 10 |
| 2.1.8 ในรอบ 3 ปีบัญชีที่ย้อนหลัง มีการเผยแพร่ประชาสัมพันธ์ข้อมูลข่าวสารของสหกรณ์และหรือด้านอื่น ๆ ให้สมาชิก และบุคคลภายนอกได้รับรู้ |  |  |
| * ไม่มีการเผยแพร่ประชาสัมพันธ์ | ให้ | 0 |
| * มีการเผยแพร่ประชาสัมพันธ์ |  |  |
| จำนวนช่องทางการเผยแพร่ประชาสัมพันธ์ โดย |  |  |
| * 1. ดำเนินการ 1-2 ช่องทาง | ให้ | 3 |
| * 1. ดำเนินการ 3-4 ช่องทาง | ให้ | 4 |
| * 1. ดำเนินการ ตั้งแต่ 5 ช่องทางขึ้นไป | ให้ | 5 |
| จำนวนความถี่ของสื่อที่มีการเผยแพร่ประชาสัมพันธ์มากที่สุด |  |  |
| 1. มีความถี่ 1 – 3 ครั้งต่อปี | ให้ | 3 |
| 1. มีความถี่ 4 - 6 ครั้งต่อปี | ให้ | 4 |
| 1. มีความถี่ตั้งแต่ 6 ครั้งต่อปี | ให้ | 5 |
| 2.1.9 ในรอบปีบัญชีล่าสุด มีการเก็บรักษาเงินสดคงเหลือประจำวัน  ตามที่กำหนดในระเบียบสหกรณ์ |  |  |
| * การจัดเก็บ ไม่เกินวงเงินที่กำหนด | ให้ | 10 |
| * การจัดเก็บ เกินวงเงินที่กำหนด |  |  |
| 1. เกินวงเงินมากกว่า 12 ครั้งต่อปี | ให้ | 0 |
| 1. เกินวงเงิน จำนวน 6 – 12 ครั้งต่อปี | ให้ | 5 |
| 1. เกินวงเงินน้อยกว่า 6 ครั้งต่อปี | ให้ | 7.5 |
|  |  |  |
| 2.1.10 ในรอบปีบัญชีล่าสุด มีการจัดทำงบการเงินเพื่อการบริหาร  (งบการเงินระหว่างปี) |  |  |
| * ไม่มีการจัดทำ | ให้ | 0 |
| * มีการจัดทำ |  |  |
| 1. จัดทำ และนำเสนอคณะกรรมการดำเนินการ 1 - 2 ครั้ง | ให้ | 5 |
| 1. จัดทำ และนำเสนอคณะกรรมการดำเนินการ ตั้งแต่ 3 ครั้งขึ้นไป | ให้ | 10 |
| 2.1.11 ในรอบ 3 ปีบัญชีย้อนหลัง มีการสอบถาม/สำรวจความต้องการของสมาชิกที่ต้องการให้สหกรณ์อำนวยประโยชน์หรือให้บริการในด้านเศรษฐกิจและสังคม |  |  |
| * ไม่มีการดำเนินการ | ให้ | 0 |
| * มีการสอบถาม/สำรวจ |  |  |
| 1. สอบถาม/สำรวจแล้ว แต่มิได้มีการดำเนินการต่อ | ให้ | 5 |
| 1. สอบถาม/สำรวจแล้ว และดำเนินการต่อจากผลสอบถาม/สำรวจ | ให้ | 10 |
| 2.1.12 ในรอบ 3 ปีบัญชีย้อนหลัง มีการจ่ายเงินปันผลตามหุ้น |  |  |
| * ไม่มีการจ่ายเงินปันผลทั้งสามปี | ให้ | 0 |
| * มีการจ่ายเงินปันผล |  |  |
| 1. จ่ายเงินปันผลเพียงปีเดียว | ให้ | 3 |
| 1. จ่ายเงินปันผลเสองปีเดียว | ให้ | 4 |
| 1. จ่ายเงินปันผลครบทั้งสามปี | ให้ | 5 |
| 2.1.13 ในรอบปีบัญชีล่าสุด สหกรณ์ได้ทำกิจกรรมทางธุรกิจหรือใช้บริการชุมนุมสหกรณ์ |  |  |
| * ไม่ได้ทำกิจกรรมทางธุรกิจหรือใช้บริการจากชุมนุมสหกรณ์ | ให้ | 0 |
| * ทำกิจกรรมทางธุรกิจหรือใช้บริการจากชุมนุมสหกรณ์ | ให้ | 5 |
| 2.1.14 ในรอบปีบัญชีล่าสุด มีการร่วมมือ/เชื่อมโยงเครือข่ายพันธมิตร  ***ทางธุรกิจ*** กับสหกรณ์อื่น |  |  |
| * ไม่มีการร่วมมือ | ให้ | 0 |
| * มีการร่วมมือ |  |  |
| 1. มีการร่วมมือกับสหกรณ์อื่น 1 – 2 สหกรณ์ | ให้ | 8 |
| 1. มีการร่วมมือกับสหกรณ์อื่นตั้งแต่ 3 สหกรณ์ขึ้นไป | ให้ | 10 |
| 2.1.15 ในรอบ 3 ปีบัญชีย้อนหลัง การมีกิจกรรมกับสันนิบาตสหกรณ์  แห่งประเทศไทย |  |  |
| 1) การเข้าประชุมใหญ่ |  |  |
| * ไม่ได้เข้าร่วมประชุม | ให้ | 0 |
| * เข้าร่วมประชุมจำนวน 1 ครั้ง | ให้ | 3 |
| * เข้าร่วมประชุมจำนวน 2 ครั้ง | ให้ | 5 |
| 2) การจัดสรรกำไรสุทธิประจำปีเป็นค่าบำรุงสันนิบาตฯ และการส่งค่าบำรุงฯ |  |  |
| * ไม่มีการจัดสรร | ให้ | 0 |
| * มีการจัดสรร แต่ไม่ได้ส่งค่าบำรุงสันนิบาตฯ ทั้งสามปี | ให้ | 2 |
| * มีการจัดสรร และได้ส่งค่าบำรุงสันนิบาตฯ จำนวน 1 ครั้ง | ให้ | 3 |
| * มีการจัดสรร และได้ส่งค่าบำรุงสันนิบาตฯ จำนวน 2 ครั้ง | ให้ | 4 |
| * มีการจัดสรร และได้ส่งค่าบำรุงสันนิบาตฯ จำนวน 3 ครั้ง | ให้ | 5 |
| **2.2 ความสามารถในการจัดการสหกรณ์** |  | **140** |
| 2.2.1 ปริมาณธุรกิจที่สหกรณ์ทำกับสมาชิกต่อปริมาณธุรกิจทั้งหมด (%) |  |  |
| * น้อยกว่าร้อยละ -4.50 | ให้ | 8 |
| * ระหว่างร้อยละ -4.50 ถึง -1.50 | ให้ | 11 |
| * ระหว่างร้อยละ -1.51 ถึง 1.50 | ให้ | 14 |
| * ระหว่างร้อยละ 1.51 ถึง 4.50 | ให้ | 17 |
| * มากกว่าร้อยละ 4.50 | ให้ | 20 |
| กรณีที่ปริมาณธุรกิจที่สหกรณ์ทำกับสมาชิกต่อประมาณธุรกิจทั้งหมด 100%(มีค่าคำนวณเป็นศูนย์ ทั้งสามปี) ให้ 20 คะแนน |  |  |
| 2.2.2 อัตราการเติบโตของทุนสำรอง (%) |  |  |
| * น้อยกว่าร้อยละ -4.50 | ให้ | 8 |
| * ระหว่างร้อยละ -4.50 ถึง -1.50 | ให้ | 11 |
| * ระหว่างร้อยละ -1.51 ถึง 1.50 | ให้ | 14 |
| * ระหว่างร้อยละ 1.51 ถึง 4.50 | ให้ | 17 |
| * มากกว่าร้อยละ 4.50 | ให้ | 20 |
| 2.2.3 อัตราค่าใช้จ่ายดำเนินงานต่อกำไรก่อนหักค่าใช้จ่ายดำเนินงาน (%) |  |  |
| * มากกว่าร้อยละ 4.50 | ให้ | 8 |
| * ระหว่างร้อยละ 1.50 ถึง 4.50 | ให้ | 11 |
| * ระหว่างร้อยละ -1.51 ถึง 1.50 | ให้ | 14 |
| * ระหว่างร้อยละ -4.51 ถึง -1.51 | ให้ | 17 |
| * น้อยกว่าร้อยละ -4.50 | ให้ | 20 |
| 2.2.4 เงินออมต่อสมาชิก |  |  |
| * น้อยกว่าร้อยละ -4.50 | ให้ | 8 |
| * ระหว่างร้อยละ -4.50 ถึง -1.50 | ให้ | 11 |
| * ระหว่างร้อยละ -1.51 ถึง 1.50 | ให้ | 14 |
| * ระหว่างร้อยละ 1.51 ถึง 4.50 | ให้ | 17 |
| * มากกว่าร้อยละ 4.50 | ให้ | 20 |
|  |  |  |
| 2.2.5 อัตราการจัดสรรกำไรสุทธิประจำปีเป็นทุนสำรอง (%) เฉลี่ย 3 ปี |  |  |
| * น้อยกว่าร้อยละ 10.00 | ให้ | 0 |
| * ระหว่างร้อยละ 10.00 ถึง 12.50 | ให้ | 9 |
| * ระหว่างร้อยละ 12.50 ถึง 15.00 | ให้ | 12 |
| * มากกว่าร้อยละ 15.00 | ให้ | 15 |
|  |  |  |
| 2.2.6 อัตราการจัดสรรกำไรสุทธิประจำปีเป็นทุนสะสมอื่น (%) |  |  |
| * น้อยกว่าร้อยละ -4.50 | ให้ | 7 |
| * ระหว่างร้อยละ -4.50 ถึง -1.50 | ให้ | 9 |
| * ระหว่างร้อยละ -1.51 ถึง 1.50 | ให้ | 11 |
| * ระหว่างร้อยละ 1.51 ถึง 4.50 | ให้ | 13 |
| * มากกว่าร้อยละ 4.50 | ให้ | 15 |
|  |  |  |
| 2.2.7 อัตราทุนภายในต่อทุนภายนอก (เท่า) เฉลี่ย 3 ปี |  |  |
| * น้อยกว่าร้อยละ 1.00 | ให้ | 7 |
| * ระหว่างร้อยละ 1.00 ถึง 1.50 | ให้ | 9 |
| * ระหว่างร้อยละ 1.51 ถึง 3.00 | ให้ | 11 |
| * ระหว่างร้อยละ 3.01 ถึง 4.50 | ให้ | 13 |
| * มากกว่าร้อยละ 4.50 | ให้ | 15 |
|  |  |  |
| 2.2.8 การจ่ายเงินเฉลี่ยคืนให้แก่สมาชิกตามส่วนธุรกิจ เฉลี่ย 3 ปี (คน) |  |  |
| จำนวนสมาชิกได้รับเงินเฉลี่ยคืนน้อยกว่าร้อยละ 45.00 | ให้ | 7 |
| จำนวนสมาชิกได้รับเงินเฉลี่ยคืนระหว่างร้อยละ 45.00 - 50.00 | ให้ | 9 |
| จำนวนสมาชิกได้รับเงินเฉลี่ยคืนระหว่างร้อยละ 50.01 - 65.00 | ให้ | 11 |
| จำนวนสมาชิกได้รับเงินเฉลี่ยคืนระหว่างร้อยละ 65.01 - 80.00 | ให้ | 13 |
| จำนวนสมาชิกได้รับเงินเฉลี่ยคืนมากกว่าร้อยละ 80.00 | ให้ | 15 |
|  |  |  |
| **2.3 การควบคุมภายใน** |  | **50** |
| 2.3.1 ในรอบ 3 ปีบัญชีย้อนหลัง มีการวางระบบควบคุมภายใน |  |  |
| * ไม่มี | ให้ | 0 |
| * มี | ให้ | 20 |
| 2.3.2 ในรอบปีบัญชีล่าสุด สหกรณ์ได้รับการจัดชั้นคุณภาพการควบคุมภายในจากกรมตรวจบัญชีสหกรณ์ อยู่ในระดับ |  |  |
| 1. ระดับอื่น ๆ | ให้ | 0 |
| 1. ระดับดี | ให้ | 25 |
| 1. ระดับดีมาก | ให้ | 30 |
|  |  |  |
| **หมวดที่ 3 บทบาทและการมีส่วนร่วมของสมาชิกต่อสหกรณ์** |  | **250** |
| **3.1 ความรู้ ความเข้าใจในสิทธิ หน้าที่และความรับผิดชอบของสมาชิกและ คณะกรรมการดำเนินการ** |  | 100 |
| **เฉพาะสหกรณ์ภาคการเกษตร** (ประเภทสหกรณ์การเกษตร ประเภทสหกรณ์ประมง  และสหกรณ์นิคม) |  |  |
| (1) ร้อยละของผู้เข้าประชุมใหญ่ (เฉลี่ย 3 ปี) (กรณีไม่ใช้ผู้แทนสมาชิก) |  |  |
| 1. น้อยกว่าร้อยละ 65 | ให้ | 15 |
| 1. ระหว่างร้อยละ 65 - 75 | ให้ | 20 |
| 1. มากกว่าร้อยละ 75 | ให้ | 25 |
| ร้อยละของผู้เข้าประชุมใหญ่ (เฉลี่ย 3 ปี) (กรณีใช้ผู้แทนสมาชิก) |  |  |
| 1) น้อยกว่าร้อยละ 80 | ให้ | 15 |
| 2) ระหว่างร้อยละ 80 - 90 | ให้ | 20 |
| 3) มากกว่าร้อยละ 90 | ให้ | 25 |
| (2) ร้อยละของผู้เข้าประชุมคณะกรรมการดำเนินการ |  |  |
| 1. น้อยกว่าร้อยละ 80 | ให้ | 15 |
| 1. ระหว่างร้อยละ 80 - 90 | ให้ | 20 |
| 1. มากกว่าร้อยละ 90 | ให้ | 25 |
| (3) ร้อยละของผู้เข้าประชุมกลุ่มสมาชิก |  |  |
| 1. น้อยกว่าร้อยละ 75 | ให้ | 15 |
| 1. ระหว่างร้อยละ 75 - 85 | ให้ | 20 |
| 1. มากกว่าร้อยละ 85 | ให้ | 25 |
| (4) ร้อยละของผู้เข้าประชุมคณะอนุกรรมการ/คณะทำงาน |  |  |
| 1. น้อยกว่าร้อยละ 80 | ให้ | 15 |
| 1. ระหว่างร้อยละ 80 - 90 | ให้ | 20 |
| 1. มากกว่าร้อยละ 90 | ให้ | 25 |
| **เฉพาะสหกรณ์นอกภาคการเกษตร** (ประเภทสหกรณ์ร้านค้า ประเภทสหกรณ์บริการ  สหกรณ์ออมทรัพย์ และประเภทสหกรณ์เครดิตยูเนี่ยน) |  |  |
| (1) ร้อยละของผู้เข้าประชุมใหญ่ (เฉลี่ย 3 ปี) (กรณีไม่ใช้ผู้แทนสมาชิก) |  |  |
| 1) น้อยกว่าร้อยละ 65 | ให้ | 20 |
| 2) ระหว่างร้อยละ 65 - 75 | ให้ | 30 |
| 3) มากกว่าร้อยละ 75 | ให้ | 40 |
| ร้อยละของผู้เข้าประชุมใหญ่ (เฉลี่ย 3 ปี) (กรณีใช้ผู้แทนสมาชิก) |  |  |
| 1) น้อยกว่าร้อยละ 80 | ให้ | 20 |
| 2) ระหว่างร้อยละ 80 - 90 | ให้ | 30 |
| 3) มากกว่าร้อยละ 90 | ให้ | 40 |
| (2) ร้อยละของผู้เข้าประชุมคณะกรรมการดำเนินการ |  |  |
| 1. น้อยกว่าร้อยละ 80 | ให้ | 10 |
| 1. ระหว่างร้อยละ 80 - 90 | ให้ | 20 |
| 1. มากกว่าร้อยละ 90 | ให้ | 30 |
|  |  |  |
| (3) ร้อยละของผู้เข้าประชุมคณะอนุกรรมการ/คณะทำงาน |  |  |
| 1) น้อยกว่าร้อยละ 80 | ให้ | 10 |
| 2) ระหว่างร้อยละ 80 - 90 | ให้ | 20 |
| 3) มากกว่าร้อยละ 90 | ให้ | 30 |
|  |  |  |
| **3.2 การมีส่วนร่วมของสมาชิกในธุรกิจหรือกิจกรรมของสหกรณ์** |  |  |
| ข้อ 3.2 ทั้ง (1) (2) และ (3) ใช้กับทุกสหกรณ์ ยกเว้นสหกรณ์ร้านค้าใช้เฉพาะ (2)และ(3) เมื่อรวมคะแนน (2)และ(3)แล้วเทียบค่าคะแนนจาก 100 คะแนนเป็น 150 คะแนน  (1) ร้อยละของสมาชิกที่ฝากเงินในสหกรณ์ (เฉลี่ย 3 ปี) |  |  |
| 1. น้อยกว่าร้อยละ 10.00 | ให้ | 10 |
| 1. ระหว่างร้อยละ 10.01 – 20.00 | ให้ | 20 |
| 1. ระหว่างร้อยละ 20.01 – 30.00 | ให้ | 30 |
| 1. ระหว่างร้อยละ 30.01 – 40.00 | ให้ | 40 |
| 1. มากกว่าร้อยละ 40.00 | ให้ | 50 |
|  |  |  |
| (2) ร้อยละของสมาชิกที่ทำธุรกิจกับสหกรณ์ (เฉลี่ย 3 ปี) |  |  |
| 1. น้อยกว่าร้อยละ 60.00 | ให้ | 0 |
| 1. ระหว่างร้อยละ 60.00 – 70.00 | ให้ | 10 |
| 1. ระหว่างร้อยละ 70.01 – 80.00 | ให้ | 30 |
| 1. มากกว่าร้อยละ 80.00 | ให้ | 50 |
| (3) ร้อยละของสมาชิกที่เข้าร่วมกิจกรรมของสหกรณ์ (ที่มิใช่ธุรกิจและการเข้าประชุมใหญ่) (เฉลี่ย 3 ปี) |  |  |
| 1. น้อยกว่าร้อยละ 10.00 | ให้ | 10 |
| 1. ระหว่างร้อยละ 10.00 – 20.00 | ให้ | 30 |
| 1. มากกว่าร้อยละ 20.00 | ให้ | 50 |
| **หมวดที่ 4 ความมั่นคงและฐานะทางเศรษฐกิจของสหกรณ์** |  | **150** |
| 4.1 อัตราส่วนทุนสำรองต่อสินทรัพย์ (เท่า) |  |  |
| * น้อยกว่าร้อยละ -3.00 | ให้ | 5 |
| * ระหว่างร้อยละ -3.00 ถึง -1.01 | ให้ | 8 |
| * ระหว่างร้อยละ -1.00 ถึง 1.00 | ให้ | 11 |
| * ระหว่างร้อยละ 1.01 ถึง 3.00 | ให้ | 14 |
| * ระหว่างร้อยละ 3.01 ถึง 5.00 | ให้ | 17 |
| * มากกว่าร้อยละ 5.00 | ให้ | 20 |
| 4.2 อัตราการเติบโตทุนของสหกรณ์ (%) |  |  |
| * น้อยกว่าร้อยละ -3.00 | ให้ | 5 |
| * ระหว่างร้อยละ -3.00 ถึง -1.01 | ให้ | 8 |
| * ระหว่างร้อยละ -1.00 ถึง 1.00 | ให้ | 11 |
| * ระหว่างร้อยละ 1.01 ถึง 3.00 | ให้ | 14 |
| * ระหว่างร้อยละ 3.01 ถึง 5.00 | ให้ | 17 |
| * มากกว่าร้อยละ 5.00 | ให้ | 20 |
| 4.3 อัตราผลตอบแทนต่อส่วนของทุน (%) |  |  |
| * น้อยกว่าร้อยละ -3.00 | ให้ | 5 |
| * ระหว่างร้อยละ -3.00 ถึง -1.01 | ให้ | 8 |
| * ระหว่างร้อยละ -1.00 ถึง 1.00 | ให้ | 11 |
| * ระหว่างร้อยละ 1.01 ถึง 3.00 | ให้ | 14 |
| * ระหว่างร้อยละ 3.01 ถึง 5.00 | ให้ | 17 |
| * มากกว่าร้อยละ 5.00 | ให้ | 20 |
| 4.4 อัตราผลตอบแทนต่อสินทรัพย์ (%) |  |  |
| * น้อยกว่าร้อยละ -3.00 | ให้ | 5 |
| * ระหว่างร้อยละ -3.00 ถึง -1.01 | ให้ | 8 |
| * ระหว่างร้อยละ -1.00 ถึง 1.00 | ให้ | 11 |
| * ระหว่างร้อยละ 1.01 ถึง 3.00 | ให้ | 14 |
| * ระหว่างร้อยละ 3.01 ถึง 5.00 | ให้ | 17 |
| * มากกว่าร้อยละ 5.00 | ให้ | 20 |
| 4.5 อัตราส่วนทุนหมุนเวียน (เท่า) |  |  |
| * น้อยกว่าร้อยละ -3.00 | ให้ | 5 |
| * ระหว่างร้อยละ -3.00 ถึง -1.01 | ให้ | 8 |
| * ระหว่างร้อยละ -1.00 ถึง 1.00 | ให้ | 11 |
| * ระหว่างร้อยละ 1.01 ถึง 3.00 | ให้ | 14 |
| * ระหว่างร้อยละ 3.01 ถึง 5.00 | ให้ | 17 |
| * มากกว่าร้อยละ 5.00 | ให้ | 20 |
| 4.6 อัตราลูกหนี้ระยะสั้นที่ชำระหนี้ได้ตามกำหนด (%) |  |  |
| * น้อยกว่าร้อยละ -3.00 | ให้ | 5 |
| * ระหว่างร้อยละ -3.00 ถึง -1.01 | ให้ | 8 |
| * ระหว่างร้อยละ -1.00 ถึง 1.00 | ให้ | 11 |
| * ระหว่างร้อยละ 1.01 ถึง 3.00 | ให้ | 14 |
| * ระหว่างร้อยละ 3.01 ถึง 5.00 | ให้ | 17 |
| * มากกว่าร้อยละ 5.00 | ให้ | 20 |
| **กรณี** 1. ลูกหนี้ระยะสั้นชำระหนี้ได้ตามกำหนดหรือมากกว่า จำนวน 1 ปี ให้ 17 คะแนน  มากกว่า 1 ปี ให้ 20 คะแนน  2. ไม่ได้ดำเนินธุรกิจเงินให้กู้ยืมระยะสั้นทั้งสามปี ให้ 20 คะแนน  ดำเนินธุรกิจเงินให้กู้ยืมระยะสั้น เพียง 1 หรือ 2 ปี ให้คำนวณโดยใช้ข้อมูลปีนั้น |  |  |
| 4.7 อัตราส่วนหนี้สินต่อทุน (เท่า) |  |  |
| * มากกว่าร้อยละ 5.00 | ให้ | 5 |
| * ระหว่างร้อยละ 3.01 ถึง 5.00 | ให้ | 7 |
| * ระหว่างร้อยละ 1.01 ถึง 3.00 | ให้ | 9 |
| * ระหว่างร้อยละ -1.01 ถึง 1.00 | ให้ | 11 |
| * ระหว่างร้อยละ -3.00 ถึง -1.01 | ให้ | 13 |
| * น้อยกว่าร้อยละ -3.00 | ให้ | 15 |
| **กรณี** อัตราส่วนหนี้สินต่อทุน ข้อมูลหนี้สินมีค่าเท่ากับ ”0” จำนวน 1 ปี ให้ 13 คะแนน  มากกว่า 1 ปี ให้ 15 คะแนน |  |  |
| 4.8 อัตราการเติบโตของหนี้ (%) |  |  |
| * มากกว่าร้อยละ 5.00 | ให้ | 5 |
| * ระหว่างร้อยละ 3.01 ถึง 5.00 | ให้ | 7 |
| * ระหว่างร้อยละ 1.01 ถึง 3.00 | ให้ | 9 |
| * ระหว่างร้อยละ -1.01 ถึง 1.00 | ให้ | 11 |
| * ระหว่างร้อยละ -3.00 ถึง -1.01 | ให้ | 13 |
| * น้อยกว่าร้อยละ -3.00 | ให้ | 15 |
|  |  |  |
| **หมวดที 5 การทำกิจกรรมด้านสาธารณประโยชน์และการอนุรักษ์ทรัพยากรธรรมชาติ** |  | **150** |

การให้คะแนนในหมวดที่ ๕ เป็นการพิจารณาให้คะแนนในแต่ละกิจกรรมเน้นในเชิงคุณภาพ เป็นด้านสหกรณ์ริเริ่มดำเนินการเอง หรือการบริจาคผ่านหน่วยงานอื่น ๆ รวมทั้งสหกรณ์มีการจัดสรรกำไรสุทธิเป็นทุนสาธารณประโยชน์ กำหนดระเบียบขึ้นถือใช้ในการจัดสวัสดิการให้แก่สมาชิก ครอบครัวสมาชิก กรรมการสหกรณ์ และพนักงานสหกรณ์ และดูแลสิ่งแวดล้อมในชุมชนสังคมที่สหกรณ์ตั้งอยู่อย่างสม่ำเสมอ ซึ่งเป็นการรับผิดชอบต่อสังคมเป็นตามหลักการสหกรณ์ โดยแบ่งการพิจารณาให้คะแนน ดังนี้

**๕.๑ การทำกิจกรรมสาธารณประโยชน์ แบ่งออกเป็น ๒ กิจกรรม คือ**

๕.๑.๑ กิจกรรมสาธารณประโยชน์ (ให้แก่บุคคลภายในสหกรณ์) ในด้านการจัดสวัสดิการให้แก่สมาชิกสหกรณ์/ครอบครัวสมาชิก กรรมการสหกรณ์ และพนักงานสหกรณ์ จำนวน ๗๕ คะแนน โดยแบ่งการพิจารณาให้ออกเป็น ๒ ส่วน คือ

**ส่วนที่ ๑ พิจารณาจำนวนด้านที่จัดสวัสดิการ**ให้แก่ สมาชิกสหกรณ์/ครอบครัวสมาชิก กรรมการ สหกรณ์ และพนักงานสหกรณ์ คะแนนเต็ม ๒๕ คะแนน ประกอบด้วย ๕ ด้าน คือ ๑) ด้านการศึกษา ๒) ด้านการสงเคราะห์ ๓) ด้านการรักษาพยาบาล ๔) ด้านการประกันภัย/ประกันชีวิต ๕) ด้านอื่นๆ เช่น การฝึกอาชีพ เครื่องแบบพนักงาน โดยแบ่งการให้คะแนน ดังนี้

๑) จำนวน 1 ด้าน ให้ 5 คะแนน

2) จำนวน ๒ ด้าน ให้ ๑๐ คะแนน

3) จำนวน ๓ ด้าน ให้ ๑๕ คะแนน

4) จำนวน ๔ ด้าน ให้ ๒๐ คะแนน

5) จำนวน ๕ ด้าน ให้ ๒๕ คะแนน

**ส่วนที่ ๒ พิจารณาคุณภาพของทำกิจกรรมในการจัดสวัสดิการ** ให้แก่ สมาชิกสหกรณ์/ครอบครัวสมาชิก กรรมการ สหกรณ์ และพนักงานสหกรณ์ ในแต่ละด้านให้คะแนนด้านละไม่เกิน ๑๐ คะแนน รวมทุกด้านแล้วไม่เกิน ๕๐ คะแนน โดยพิจารณาจากรายละเอียดในแบบกรอกข้อมูลนำมาประกอบการให้คะแนนในเชิงคุณภาพในแต่ละกิจกรรม ประกอบด้วยการกำหนดระเบียบการจัดสวัสดิการไว้ชัดเจน จำนวนผู้ที่รับสวัสดิการ ความสม่ำเสมอของการจัดสวัสดิการ และรายละเอียดอื่นประกอบ เช่น รูปภาพ หลักฐานเอกสารต่างๆ กิจกรรมแต่ละด้านต้องไม่ซ้ำกันและกัน

**๕.๑.๒ กิจกรรมด้านสาธารณประโยชน์ เพื่อสังคมและชุมชน (ให้แก่บุคคล/ชุมชนภายนอก)**  จำนวน ๔๐ คะแนน โดยแบ่งสัดส่วนการให้คะแนนออกเป็น ๒ ส่วน คือ ส่วนที่ ๑ จำนวนด้านที่ทำกิจกรรมสาธารณประโยชน์เพื่อสังคมและชุมชน คะแนนเต็ม ๕ คะแนน ส่วนที่ ๒ คุณภาพของการทำกิจกรรมสาธารณประโยชน์เพื่อสังคมและชุมชน พิจารณาเป็นด้าน คะแนนเต็ม ๓๕ คะแนน

๑) พิจารณาจำนวนด้านที่ทำกิจกรรมสาธารณประโยชน์ เพื่อสังคมและชุมชน (ให้แก่บุคคล/ชุมชนภายนอก) คะแนนเต็ม ๑๐ คะแนน ประกอบด้วย ๖ ด้าน คือ ๑) ด้านศาสนา/วัฒนธรรม ๒) ด้านการศึกษา/กีฬา ๓) ด้านการรักษาพยาบาล ๔) ด้านการช่วยเหลือ/ป้องกัน/บรรเทาภัยธรรมชาติ/ภัยพิบัติ ๕) ด้านการแสดงถึงความจงรักภักดี ๖) ด้านอื่นๆ เพื่อสังคมชุมชน

1) จำนวน 1 ด้าน ให้ 5 คะแนน

2) จำนวน ๒ ด้าน ให้ ๖ คะแนน

3) จำนวน ๓ ด้าน ให้ ๗ คะแนน

4) จำนวน ๔ ด้าน ให้ ๘ คะแนน

5) จำนวน ๕ ด้าน ให้ ๙ คะแนน

6) จำนวน ๖ ด้าน ให้ ๑๐ คะแนน

๒) พิจารณาคุณภาพของการดำเนินกิจกรรม ด้านละ ๕ คะแนน รวมทุกด้านแล้ว ไม่เกิน ๓๐ คะแนน ตามองค์ประกอบ ดังนี้

๑) ลักษณะการทำกิจกรรม โดยพิจารณาให้น้ำหนักคะแนนในกิจกรรมที่สหกรณ์เป็นผู้ดำเนินการดำเนินการเอง น้ำหนักคะแนนมากกว่าร่วมกับหน่วยงานอื่น และการบริจาคเงินให้น้ำหนักคะแนนน้อยสุด

๒) วิธีการดำเนินกิจกรรม พิจารณาจากมีรูปแบบและวิธีการจัดทำกิจกรรมที่ชัดเจน เช่น จัดทำเป็นโครงการ/กิจกรรมที่ปฏิบัติ และมีการทำแบบต่อเนื่อง จำนวนสมาชิกที่มีร่วมในกิจกรรม

๓) แหล่งเงินที่ใช้ทำกิจกรรมสาธารณประโยชน์ โดยพิจารณาให้น้ำหนักคะแนนในกิจกรรม ที่ไม่ใช้เงิน (ใช้แรงงานและการมีส่วนร่วมของสมาชิก) รองลงมาใช้เงินทุนสาธารณประโยชน์ที่สหกรณ์ได้จัดสรรไว้สำหรับการดำเนินกิจกรรมนี้ และการบริจาคเงิน ให้น้ำหนักคะแนนน้อยสุด

๔) รายละเอียดอื่นประกอบ เช่น รูปภาพ หลักฐานเอกสารต่างๆ ประกอบการพิจารณาให้คะแนน

5) กิจกรรมแต่ละด้านต้องไม่ซ้ำกันและกัน

**๕.๒ กิจกรรมด้านการอนุรักษ์ธรรมชาติ และสิ่งแวดล้อม** คะแนนเต็มจำนวน ๓๕ คะแนน โดยแบ่งสัดส่วนการให้คะแนน ออกแบ่งเป็น ๒ ส่วน คือ ๑) พิจารณาจำนวนด้านที่ทำกิจกรรมการอนุรักษ์ธรรมชาติ และสิ่งแวดล้อม ๒) พิจารณาคุณภาพของกิจกรรมพิจารณาเป็นด้าน ดังนี้

๑) พิจารณาจำนวนด้านที่ทำกิจกรรมอนุรักษ์ทรัพยากรธรรมชาติและสิ่งแวดล้อม คะแนนเต็ม ๕ คะแนน ประกอบด้วย ๗ ด้าน คือ ๑) ด้านการประหยัด ๒) ด้านการบำบัดและฟื้นฟูทรัพยากรธรรมชาติและสิ่งแวดล้อม ๓) ด้านการนำกลับมาใช้ซ้ำ ๔) ด้านการลดใช้สารเคมีหรือใช้สิ่งอื่นทดแทน ๕) ด้านการรักษาสภาพแวดล้อม แหล่งน้ำและชุมชน 6) ด้านอื่นๆ

1) 1 ด้าน ให้ 1 คะแนน

๑) ๒ ด้าน ให้ ๒ คะแนน

๒) ๓ ด้าน ให้ ๓ คะแนน

๓) ๔ ด้าน ให้ ๔ คะแนน

๔) ตั้งแต่ ๕ ด้านขึ้นไป ให้ ๕ คะแนน

๒) พิจารณาคุณภาพของการดำเนินกิจกรรม ด้านละ ๕ คะแนน รวมทุกด้านแล้วไม่เกิน ๓๐ คะแนน ตามองค์ประกอบ ดังนี้

๑) อธิบายวิธีการดำเนินกิจกรรมที่ชัดเจน

๒) ผลการดำเนินกิจกรรมในรอบ ๓ ปีบัญชี

๓) สหกรณ์มีการประชาสัมพันธ์/ให้ความรู้ และส่งเสริมให้สมาชิกทำกิจกรรมหรือไม่

4) กิจกรรมแต่ละด้านต้องไม่ซ้ำกันและกัน

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

|  |  |  |  |  |
| --- | --- | --- | --- | --- |
|  |  |  |  |  |
|  | **วิธีการหาค่าการเปลี่ยนแปลงเพิ่มขึ้น ลดลง หรือไม่เปลี่ยนแปลง** | | | |
| ใช้การคำนวณหาค่าการเปลี่ยนแปลงตามขั้นตอน ดังนี้ | | | |  |
|  | ข้อมูล | ขั้นตอนที่ 1 | ขั้นตอนที่ 2 | ขั้นตอนที่ 3 |
| ปี 2555 | V1 | - | - | - |
| ปี 2556 | V2 | V2 - V1 = A | A ÷ V1 = K1 | K1 × 100 = X1 |
| ปี 2557 | V3 | V3 - V2 = B | B ÷ V2 = K2 | K2 × 100 = X2 |
|  |  |  |  | (X1 + X2) ÷ 2 |
|  |  |  | **รวม** | = XXX |
| **ตัวอย่าง** |  |  |  |  |
|  |  |  |  |  |
|  | ข้อมูล | ขั้นตอนที่ 1 | ขั้นตอนที่ 2 | ขั้นตอนที่ 3 |
| ปี 2555 | 3 | - | - | - |
| ปี 2556 | 4 | 4 - 3 = 1 | 1 ÷ 3 = 0.33 | 0.33 × 100 = 33 |
| ปี 2557 | 5 | 5 - 4 = 1 | 1 ÷ 4 = 0.25 | 0.25 × 100 = 25 |
|  |  |  |  | 58 ÷ 2 |
|  |  |  | **รวม** | 29.00 |